ঋ

ঋ হলো বাংলা লিপির সপ্তম স্বরবর্ণ এবং ৭ম বর্ণ। বাংলা লিপিতে স্বরবর্ণের সংখ্যা মোট ১১টি; তার মধ্যে পূর্ণমাত্রাযুক্ত স্বরবর্ণ ৬টি, অর্ধমাত্রাযুক্ত স্বরবর্ণ ১টি এবং মাত্রা ছাড়া স্বরবর্ণ ৪টি। ‘ঋ’ হলো একমাত্র অর্ধমাত্রাযুক্ত স্বরবর্ণ।

 বর্ণনা 
"ঋ" বাংলায় স্বরধ্বনি রূপে ব্যবহৃত না হওয়া সত্ত্বেও একে বাংলা স্বরবর্ণের সারণিতে স্থান দেওয়া হয়েছে। অন্য স্বরধ্বনিগুলোর মতো এটি শব্দের আদিতে বহুল ব্যবহৃত নয়। বাংলা ভাষায় কিছু তৎসম শব্দে আদিতে বা মধ্যভাগে এর ব্যবহার রয়েছে। "ঋ" এর দীর্ঘ রূপটিও বাংলায় প্রচলিত নয়। তবে সংস্কৃত বা তৎসম শব্দের যেসব শব্দ বাংলায় বিদ্যমান তার ধাতুতে দীর্ঘ-ঋ রয়েছে। দীর্ঘ-ঋ এর অস্তিত্ব বাংলা ভাষায় এর মাঝেই সীমাবদ্ধ।

সম্প্রতি আন্তর্জাতিক বাংলা ভাষা ও সাহিত্য পরিষদ কর্তৃক ঋ-কে বাংলা লিপি থেকে সরিয়ে ফেলার প্রস্তাব করা হয়েছে।
 ধ্বনিগত বৈশিষ্ট্য 
"ঋ" কে প্রথাগতভাবে মূর্ধন্য ধ্বনি বলা হয়। কারণ সংস্কৃতে এর উচ্চারণ মূর্ধা থেকে হতো এবং এটি স্বরধ্বনি ছিল। তবে বর্ণটি বাংলায় সংস্কৃতের কোনো বৈশিষ্ট্যকেই অক্ষুণ্ণ রাখেনি। এটি না স্বরধ্বনি না মূর্ধন্য ধ্বনি। বাংলায় এর উচ্চারণ "রি" অথবা "রী" এর মতো। অন্য বর্ণের সঙ্গে যুক্ত হয়ে এটি র-ফলার মতো উচ্চারিত হয়। তেমন:হৃদয় (উচ্চারণ:হ্রিদয়), আদৃত (উচ্চারণ: আদ্রিতো), দৃশ্য (উচ্চারণ:দ্রিশ্-শো)

 উদাহরণ 
•ঋষি

•ঋষভ

•ঋণ

•ঋজু

 ‘ঋ’ এর অন্যান্য রূপ 
 মৈথিলী ‘ঋ’ 
মৈথিলী ভাষা বাংলা ও কৈথী উভয় লিপি ব্যবহার করে লিখা হয়। তবে মৈথিলী ভাষার বাংলা লিপিতে ‘ঋ’ (রি) এর রূপ অন্য রকম হয় এবং এর উচ্চারণও ভিন্ন। বাংলা-ভিত্তিক মৈথিলী লিপিতে 15px- এভাবে ‘ঋ’ লিখা হয় এবং এর উচ্চারণ ।

 পরবর্তী বর্ণ 
সংস্কৃত বর্ণক্রম অনুসারে ঋ এর পরবর্তী অক্ষরগুলো হলো  (দীর্ঘ রি),  (হ্রস লি),  (দীর্ঘ লি)। এই ধারাবাহিকতায় পূর্ববর্তী ‘ঋ’ বর্ণটিকে "হ্রস রি" নামে ডাকা হতো। উনবিংশ শতকে ঈশ্বরচন্দ্র বিদ্যাসাগর কর্তৃক বাংলা বর্ণমালার সংস্কারের পর উক্ত তিনটি বর্ণকে বাদ দেওয়া হয়, কারণ এই বর্ণগুলোর প্রকৃত উচ্চারণ সংস্কৃত ভাষায় মূলত পাওয়া যেত, বাংলা বর্ণমালায় বর্ণগুলোর উচ্চারণ ব্যঞ্জনবর্ণ র ও ল এর অনুরূপ। বাংলা, অসমীয়া ভাষায় ব্যবহার না হলেও অনুরূপ বর্ণ মৈথিলী ভাষাতে ব্যবহার করা হয়।

তবে বিদ্যাসাগরীয় সংস্কারের পর আধুনিক বর্ণমালায় ঋ এর পরবর্তী বর্ণ হচ্ছে এ।

 কম্পিউটিং কোড 
 স্বতন্ত্র 

 নির্ভরশীল 

 আরও দেখুন 
 বাংলা স্বরবর্ণ
 বাংলা ব্যঞ্জনবর্ণ
 বাংলা বর্ণমালা

 তথ্যসূত্র 

 বহিঃসংযোগ 



বিষয়শ্রেণী:বাংলা স্বরবর্ণ